**A 11. D. osztály Eszéken**

Iskolánk 11. D. osztálya a 2022/23-as tanév márciusában újból részt vehetett egy, a Rákóczi Szövetség támogatásával megvalósuló programon.

A Rákóczi Szövetség nagy Diákutaztatási Programjának keretein belül lehetőségünk nyílt ellátogatni először a rétfalusi református templomba, ahol megcsodáltuk a 18. századi díszített faelemeket és meghallgattuk Szenn Péter református püspököt, aki a templom történetéről és a helyi magyarság helyzetéről mesélt nekünk.

Ezután utunk Eszék városába vezetett, ahol régi tanárunk, Horvát Lídia tanárnő segítségével felvettük a kapcsolatot egy ottani magyar iskolával és annak diákjaival. Részt vettünk egy közös március 15-i megemlékezésen. Ennek során együtt emlékeztünk meg az 1848-49-es forradalomról és szabadságharcról. Betekintést nyerhettünk az itteni diákok mindennapjaiba, életébe és részletesebben megismerhettük kultúrájukat, szokásaikat.

Bevettük a Kopácsi-rétet is: a mintegy 296 különböző madárfajnak otthont adó természetvédelmi terület a 11. D. „jómadarait” is befogadta néhány órára. Kiváló idegenvezetéssel ismerhettük meg a Drávaszög területi sajátosságait és különlegességeit, majd hajóztunk a Szakadás-tavon és a környék népviseleteiről is gyarapíthattuk ismereteinket.

Délután Csúza várt ránk, a „falu, ahol mindennek lelke van". A településen található Kossuth-dombormű, amely a pécsi Zsolnay-gyárban készült a honfoglalás ezeréves évfordulójára, a helybéliek bátorságának köszönhetően maradt fenn ennyi éven át.

Hálásan köszönjük az utazás lehetőségét a Rákóczi Szövetségnek és kísérőtanárainknak; osztályfőnökünknek, Somkuti-Nagy Gergely és osztályfőnök-helyettesünknek, Pámer László tanár uraknak.

Tengler Johanna 11. D.